CELEX: 32005R1916
Language: sl
Date: 2005-11-24 00:00:00
Title: Uredba Komisije (ES) št. 1916/2005 z dne  24. novembra 2005  o spremembi Priloge II k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

25.11.2005   
            
            
               SL
            
            
               Uradni list Evropske unije
            
            
               L 307/10
            
         
      UREDBA KOMISIJE (ES) št. 1916/2005
   z dne 24. novembra 2005
   o spremembi Priloge II k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (1) in zlasti druge alinee člena 13 Uredbe,
   ob upoštevanju naslednjega:
   
               (1)
            
            
               Priloga II k Uredbi (EGS) št. 2092/91 dovoljuje uporabo sintetičnih vitaminov A, D in E za prežvekovalce v prehodnem obdobju, ki se konča 31. decembra 2005.
            
         
               (2)
            
            
               Ker se pričakuje, da bodo trenutne regionalne razlike glede možnosti ekološko vzrejenih prežvekovalcev, da bi v krmilnih obrokih dobili potrebne bistvene vitamine A, D in E, glede na podnebje in razpoložljive vire krme, še vedno prisotne, je treba dovoliti uporabo sintetičnih vitaminov za prežvekovalce po navedenem datumu.
            
         
               (3)
            
            
               Uredbo (EGS) št. 2092/91 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 14 Uredbe (EGS) št. 2092/91 –
            
         SPREJELA NASLEDNJO UREDBO:
   Člen 1
   Priloga II k Uredbi (EGS) št. 2092/91 se spremeni v skladu s Prilogo k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. novembra 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 198, 22.7.1991, str. 1. Uredba, kakor je bila nazadnje spremenjena z Uredbo (ES) št. 1567/2005 (UL L 252, 28.9.2005, str. 1).
   
      PRILOGA
      V delu D Priloge II k Uredbi (EGS) št. 2092/91 se točka 1.2 nadomesti z naslednjim:
      
         
                     „1.2
                  
                  
                     Vitamini, provitamini in kemijsko natančno definirane snovi s podobnim učinkom. V to kategorijo so vključene samo naslednje snovi:
                     Vitamini, odobreni z Uredbo (ES) št. 1831/2003 Evropskega parlamenta in Sveta (1):
                     
                                 —
                              
                              
                                 vitamini iz surovin, ki naravno obstajajo v krmi,
                              
                           
                                 —
                              
                              
                                 sintetični vitamini, ki so enaki naravnim vitaminom za monogastrične živali,
                              
                           
                                 —
                              
                              
                                 s predhodno odobritvijo pristojnih organov držav članic, sintetični vitamini A, D in E, ki so enaki naravnim vitaminom za prežvekovalce.
                              
                           
               
      
         (1)  UL L 268, 18.10.2003, str. 29.“